ยัยตัวร้ายกับนายต่างดาว

ยัยตัวร้ายกับนายต่างดาว (เกาหลี: 별에서 온 그대, พยอเรซอ อน คือแด; My Love from the Star, You Who Came from the Stars) เป็นละครโทรทัศน์แนวรักโรแมนติกและดราม่า ถ่ายทอดเรื่องราวของชายจากต่างดาวที่มาติดอยู่บนโลกมนุษย์กับดาราสาวผู้โด่งดัง เขียนบทโดยพัก จีอึน และกำกับละครโดยจาง แทยู ออกอากาศทางสถานีโทรทัศน์เอสบีเอส ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 18 ธันวาคม พ.ศ 2556 ถึงวันพฤหัสบดีที่ 27 กุมภาพันธ์ พ.ศ. 2557 รวมความยาวทั้งหมด 21 ตอน ส่วนในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. ระหว่างวันที่ 21 กันยายน ถึงวันที่ 28 ธันวาคม พ.ศ. 2557
ละครเรื่องนี้ได้สร้างความนิยมอย่างล้นหลามไปทั่วทั้งเอเชีย และจากกระแสละครเรื่องนี้ยังทำให้พระเอกคิมซูฮยอน ได้รับคัดเลือกเป็นหนึ่งในนักแสดงพิธีเปิดกีฬาเอเชียนเกมส์ 2014ที่เมืองอินชอนอีกด้วย รวมไปถึงเสื้อผ้าและเครื่องสำอางที่ปรากฏในเรื่องก็ยังเกิดกระแสความนิยมคลั่งไคล้ตามมาเช่นกัน
==เนื้อเรื่องย่อ==
เมื่อ 400 ปีก่อน พงศาวดารโชซอนได้มีบันทึกถึงวัตถุประหลาดรูปอ่างล้างหน้าปรากฏบนฟากฟ้า เคลื่อนที่รวดเร็วดั่งลูกศร มีเสียงก้องดังและหายวับไปดุจดั่งเปลวเพลิง ในเวลานั้นเองโทมินจุนได้มาถึงโลกแห่งนี้ เขามีความสามารถในการได้ยิน การมองเห็น ความเร็วที่เหนือกว่ามนุษย์ถึง 7 เท่า และพลังในการเคลื่อนย้ายสิ่งของ เขาได้ช่วยชีวิตเด็กสาวคนหนึ่งเอาไว้ ด้วยจิตใจที่งดงามของเด็กสาว สุดท้ายเธอยอมแลกชีวิตของตัวเองเพื่อปกป้องมินจุน
มินจุนติดอยู่บนโลกเพื่อรอคอยการกลับมาของดาวเคราะห์น้อยและยานจากดาวแม่ การได้รู้จักกับมนุษย์มากมายทำให้เขาเกลียดชังความโลภและความเห็นแก่ตัวของมนุษย์ และไม่คิดจะยุ่งเกี่ยวกับมนุษย์คนใดๆ กระทั่ง 400 ปีผ่านไป เขาได้ช่วยชีวิตของชอนซงอี เด็กที่มีหน้าตาเหมือนกับเด็กสาวคนนั้น เหตุการณ์นั้นยังคงตราตรึงอยู่ในใจของซงอีเสมอมา
12 ปีผ่านไป ชอนซงอีกลายเป็นซูเปอร์สตาร์ผู้แสนโด่งดัง แต่ก็เป็นที่รู้กันทั่วไปว่าเธอทั้งโง่ หลงตัวเอง และมีนิสัยเสียต่างๆ มากมาย และแล้วซงอีก็ย้ายเข้ามาอยู่คอนโดหรูข้างห้องของมินจุน ซงอีมีเพื่อนสนิทคือยูเซมี ที่เป็นดาราเหมือนกัน ส่วนอีฮวีคยองเป็นเพื่อนตั้งแต่สมัยเรียนของทั้งคู่ เซมีหลงรักฮวีคยองมาตั้งแต่เด็ก ในขณะที่ฮวีคยองก็หลงรักซงอีมาโดยตลอดแต่ซงอีไม่เคยรับรักฮวีคยองเลย เธอยังคงรอคอยชายคนที่ช่วยชีวิตเธอไว้เมื่อ 12 ปีที่แล้ว
เมื่อซงอีและมินจุนอยู่ห้องติดกันจึงต้องมาเกี่ยวข้องกันเรื่อยๆ ความรู้สึกของทั้ง 2 คน จึงเริ่มพัฒนาขึ้นทีละน้อย แต่ก็เกิดเรื่องไม่คาดฝันคือฮันยูรา ดาราคู่แข่งของซงอีถูกฆ่าตาย ซงอีต้องเข้ามาพัวพันกับคดีนี้และยังถูกตามล่าจากใครบางคนที่อยู่เบื้องหลังเรื่องทั้งหมด ส่วนมินจุนก็ต้องคอยช่วยเหลืออยู่ห่างๆ จนตัวตนของเขาถูกเปิดเผย พร้อมๆ กันนั้นดาวเคราะห์น้อยที่เขารอคอยมานานถึง 400 ปีกำลังจะโคจรมาถึงก่อนที่พลังในตัวเขาจะหมดลง ชายหนุ่มจึงต้องเลือกระหว่างรักษาชีวิตตัวเองไว้ หรือปกป้องชีวิตของมนุษย์โลกที่เขาเคยเกลียดชัง ขณะที่ฆาตกรตัวจริงดูเหมือนจะอยู่ใกล้ตัวมากขึ้นเรื่อยๆ
==นักแสดง==
==เพลงประกอบ==
Promise - คิม ซูฮยอน
In Front Of Your House - คิม ซูฮยอน
Every Moment Of You - ซอง ชีคยอง
Tears Fallin' Like Today - Huh Gak
I Love You - Just
Hello, Goodbye -Hyolyn Sistar
Man From The Stars - Younha
Like a star - k.will
My Destiny - Lyn
==รางวัล==
{|class="wikitable"
|-
! รายการ !! รางวัล !! ผู้ได้รับรางวัล
|-
| rowspan=3 |  Baeksang Arts Awards ครั้งที่ 50 
| Grand Prize (Daesang)  || ชอน จีฮยอน
|-
| Most Popular Actor || คิม ซูฮยอน
|-
| Outstanding Korean Drama OST  || My Destiny - Lyn
|-
| Korea Broadcasting Awards ครั้งที่ 41
| Best Actor/Actress || ชอน จีฮยอน
|-
| rowspan=4 |  Seoul International Drama Awards ครั้งที่ 9  
| Excellent Korean Drama  || ยัยตัวร้ายกับนายต่างดาว
|-
| Outstanding Korean Actor  || คิม ซูฮยอน
|-
| People's Choice Actor  || คิม ซูฮยอน
|-
| Outstanding Korean Drama OST  || My Destiny - Lyn
|-
| rowspan=5 |  Korea Drama Awards ครั้งที่ 7 
| Grand Prize (Daesang)  || คิม ซูฮยอน
|-
| Best Drama  || ยัยตัวร้ายกับนายต่างดาว
|-
| Best New Actor  || อัน แจฮยอน
|-
| Hallyu Hot Star Award  || คิม ซูฮยอน
|-
| Hot Star Award  || ชิน ซองรก
|-
| rowspan=10 |  SBS Drama Awards 2014
| Grand Prize (Daesang)  || ชอน จีฮยอน
|-
| Best Couple Award  || ชอน จีฮยอน และ คิม ซูฮยอน
|-
| Top Excellence Award, Actor in a Drama Special  || คิมซูฮยอน
|-
| Excellence Award, Actor in a Drama Special  || ชิน ซองรก
|-
| Special Award, Actor in a Drama Special  || คิม ชังวัน
|-
| PD Award  || ชอน จีฮยอน
|-
| New Star Award  || อัน แจฮยอน
|-
| rowspan=2| Top 10 Stars
| ชอน จีฮยอน
|-
|  คิม ซูฮยอน
|-
| Netizen Popularity Award  || คิม ซูฮยอน
|-
|}
==รีเมก==
ในประเทศไทย มีการรีเมกโดยทางบรอดคาซท์ ไทย เทเลวิชั่น ออกอากาศทางสถานีโทรทัศน์ไทยทีวีสีช่อง 3 โดยทางสถานีได้ซื้อลิขสิทธิ์ไว้ โดยวางบทพระเอกให้แก่ ณเดชน์ คูกิมิยะ และบทนางเอกได้แก่ ภีรนีย์ คงไทย
==อ้างอิง==
==แหล่งข้อมูลอื่น==
Official Website  เว็บไซต์ทางการภาษาเกาหลี
"You Who Came From the Stars / My Lover From The Stars / ยัยตัวร้ายกับนายต่างดาว * ชุมชน pop2
ภ.เกาหลีชุด “ยัยตัวร้ายกับนายต่างดาว” (MY LOVE FROM THE STAR)ยอดภาพยนตร์นานาชาติ จากช่อง 7 สี
ละครโทรทัศน์เกาหลีใต้ที่เริ่มออกอากาศในปี พ.ศ. 2556
ละครโทรทัศน์เกาหลีใต้ที่ยุติการออกอากาศในปี พ.ศ. 2557
รายการโทรทัศน์ที่เริ่มออกอากาศตั้งแต่ พ.ศ. 2561